《次韵林参议小雪快晴》
宋代·喻良能

着地晶莹月在沙，忍寒聊作短歌夸。
暖肌未办裁驼褐，露趾唯歌有革鞾。
细点竹梢添爽洒，偶经梅蕊映横斜。
何当既积还消后，剩取清泠试叶嘉。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。